|  |  |
| --- | --- |
| **הקמת מסלול אימפקט בתכנית ביזטק: תמיכה ביזמי אימפקט טכניוניים**  הפרויקט יאפשר לסטודנטים לפתח מיזמים עם כוונה לייצר תוצר חיובי משמעותי בתחום היעדים הסוציאליים המוגדרים | **שם הפרוייקט** |
| בזמן שמטרתו העיקרית של הטכניון היא מחקר וחינוך בתחום המדע והטכנולוגיה, יש לו משימת אימפקט אליה הוא מחוייב. הטכניון מעוניין לעודד ולתמוך בסטודנטים עם רעיונות חדשניים אשר להם תוצר אימפקט מוצהר – בפרט, פיתוח טכנולוגיות שמשפרות את העולם. בעבר יצאו מהטכניון מיזמים אימפקט, אבל מעולם לא דרך מסלול ברור ומנחה לצורך הדבר. הטכניון שמח לקבל משאבים להקמת מסלול הכוונה ייעודי.  התרומה תתמוך בסטודנטים במסגרת תכנית ביזטק, תכנית היזמות המובילה בישראל ליזמים סטודנטיאליים בתחילת דרכם. ביזטק הינה תכנית יזמות למיזמים טכנולוגיים בתחילת דרכם אשר מובלת ע״י מרכז היזמות של הטכניון. התכנית פונה לסטודנטים ובוגרים צעירים מכל המוסדות האקדמיים בישראל, במגוון תחומי עיסוק שונים, עם פוקוס על טכנולוגיות עמוקות. במשך כששת חודשי התכנית ביזטק מספקת ליווי והכוונה בצעדים הראשונים של המיזם.  אמנם ביזטק פתוחה למיזמים בכל תחום, הזכות לשים דגש על תחומי טכנולוגיה מסויימים עדיין שמורה לתכנית. כך אנו שואפים לקדם מיזמים אשר להם מאפייני אימפקט מובהקים. בנוסף, מכיוון שהתכנית פונה לתחילת לידתו של המיזם, תהיה באפשרותה לחשוף יזמים לתחום זה ולתת להם את הבחירה ללכת במסלול האימפקט. | **רקע וצרכים** |
| עידוד יזמות אימפקט תעזור להופך רעיונות של סטודנטים למיזמים ברי קיימא שלא רק שיצרו מקומות עבודה, אלא גם יענו על צרכים כפי שהודרו ע״י הבנק העולמי. לראיית הטכניון, פעילות זו היא נדבך חשוב בפעילות מרכז היזמות הטכניוני וחלק משמעותי במכלול תכניות ההכשרה שהוא מציע לקהל היעד שלו.  אנו מעוניינים להשתמש בתרומה לחשוף אץ הסטודנטים ולעודד אותם לבנות מיזמים בתחום יזמות האימפקט. במהלך התכנית, נוכל לעודד אותם לשקול מסלול זה וגם למדוד את ביצועיהם.  אנו צופים שפעילות זו תהיה ראשונה מני רבות בתחום יזמות אימפקט. | **רציונל לפרויקט** |
| אוכלוסיית היעד לפרוייקט הינם יזמים בתחילת דרכם אשר הקימו צוות ויש להם רעיון למיזם מבוסס טכנולוגיה. אנו נכוון להגיע לאנשים אשר רוצים לקדם את העולם מבחינת אימפקט בזמן שהם בונים עסק בר קיימא. קהל היעד בנוי מסטודנטים מכלל הפקולטות בטכניון כמו גם ממוסדות אקדמיים אחרים. | **אוכלוסיית היעד** |
| * לקדם ולהעלות מודעות למיזמים מבוססי טכנולוגיה בקרב קהילת הטכניון * לעזור למיזמי אימפקט, מבוססי טכנולוגיה, בתחילת דרכם | **מטרות הפרוייקט** |
| * מדידת קידום מיזמי אימפקט מבוססי טכנולוגיה בקרב קהילת הטכניון. נמדוד זאת באמצעות מספר מטריקות:   + מספר הסטודנטים אשר יגיעו לאירועי יזמות אימפקט בזמן הרישום לביזטק (דצמבר 2019-פברואר 2020). יעד: 300 סטודנטים   + מספר פרוייקטי האימפקט הנרשמים לביזטק. יעד: 15   + הערה: קידום יזמות אימפקט דורשת שינוי תודעתי בקהל היעד. מכיוון שזו השנה הראשונה של מסלול זה, קשה להעריך את מספר הקבוצות שנצליח למשוך. עם זאת, אנו צופים שבאמצעות מסלול זה, נראה עלייה בתחום משנה לשנה. * עזרה למיזמי אימפקט טכנולוגיים בתחילת דרכם תימדד באופן הבא:   + מספר מיזמי אימפקט מכלל הנרשמים אשר יגיעו לשלב תכנית הקיץ. מטרתנו היא שני צוותי אימפקט מעשרת הצוותים שמשתתפים בתכנית הקיץ.   + כמות רכישת הידע של יזמי אימפקט אשר תימדד באמצעות סקר שיילקח בתחילת התכנית ובסיומה. הסקר הראשון ייערך עם תחילת התכנית באפריל. השני ייערך בסיום התכנית בסתיו.   + רצון היזמים לשאוף להניות מעורבים במיזמי אימפקט. הדבר יימדד באמצעות סקר בתחילת (אפריל) התכנית ובסיומה (סתיו). | **יעדים מדידים** |
| דצמבר – פברואר: גיוס צוותי אימפקט. אנו נחל במאמצי שיווק וגיוס צוותי אימפקט בשיתוף עם קרן אדמונד דה רוטשילד. פעולות אלה יכולות לכלול:   * שני אירוע חשיפה * שני מיטאפים * סשנים של מנטורים (10) * שיווק אונליין הכולל פוסטים של פייסבוק, הפצת הודעות בקבוצות מסג׳ינג רלוונטיות וכו׳ – במטרה לקדם את מסלול האימפקט * שיווק פנים אל פנים אשר יתקיים כחלק משאר הפעילויות של מרכז היזמות בקמפוס   פברואר – מרץ: בחינת הגשות הבקשה להשתתף בתכנית. אנו נעשה מאמץ לקבל מספר רב ככל הניתן של צוותי אימפקט. נציג קרן אדמונד דה רוטשילד יוזמן לעזור בהערכת ההגשות ולהמליץ על צוותים נבחרים. עם זאת, ההחלטה הסופית לקבלת צוותים הינה של צוות ביזטק.  כפי שצויין לעיל, זו השנה הראשונה שבה המסלול זמין ולכן קשה להעריך במדויק את מספר הצוותים שיגישו מועמדות או שיתקבלו.  אפריל – יוני: שלב ה״איסקול״ עבור הקבוצות שעברו שלב (25-30 בד״כ). מכיוון שזו שנת ההרצה הראשונה, איננו יכולים להתחייב על מספר קבוצות האימפקט. אנו נשתדל לקבל מספר רב ככל הניתן. בסיכום השנה הראשונה נוכל לקבוע יעדים מדידים מדוייקים יותר לעתיד.  חלק זה של ביזטק מספק מרכיבים חיוניים ראשוניים בהקמת מיזם. אנו שמים דגש ניכר בוולידציה עסקית של הרעיון ודוחפים את היזמים ללכת לדבר עם השוק ועם קהל היעד שלהם על מנת לבנות עסק מבוסס צורך. במהלך חלק זה היזמים נחשפים לכלים כמו הbusiness canvas וחשיבה עיצובית כמו גם עוברים הדרכה על בניית מצגות והצגתן בפני משקיעים. היזמים מקבלים חשיפה גם להיבטיים משפטיים ותהליכי הפטנט שכן זהו נדבך מרכזי בצוותים המשתתפים בביזטק.  חלק זה כולל כ5 סדנאות של כ5-6 שעות כל אחת. כל סדנא כוללת הרצאות וזמן עם מנטורים.  במהלך חלק זה של התכנית נוסיף גם מפגש או שניים בנושא אימפקט. מפגשים אלה יכללו מהם הSDGs וכיצד בונים מטריקות מדידות במיזמי אימפקט. לצורך סדנאות אלה נגייס מנטורים רלוונטיים מתחום האימפקט.  שלב האיסקול מסתכם בשיפוט בפני פאנל מיוחד במהלכו כל קבוצה מציגה את המיזם שלה. באמצעות פידבק הפאנל, צוות ביזטק בוחר כ10 צוותים להתקדם לתכנית הקיץ. צוות ביזטק יעשה מאמץ כי לפחות שני צוותים מאלה הנבחרים יהיו צוותי אימפקט. נציג קרן אדמונד דה רוטשילד יוזמן להיות חלק מפאנל השיפוט, אך ההחלטה הסופית תהיה בידי צוות ביזטק.  אוגוסט – אוקטובר: תכנית קיץ לכעשרה צוותים.  כפי שצויין לעיל, נשאף לכלול לפחות שני צוותי אימפקט מסך הצוותים. במהלך תכנית הקיץ, הצוותים צוללים לעומק וידוא הלקוחות והעולם העסקי בו הם פועלים. צוותי האימפקט ייכנסו בעובי קורת המטריקות אותן הם בונים ומודדים בתחום.  במקביל, הצוותים גם מקדמים את הפיתרון הטכנולוגי אותו הם שואפים לייצר, בהתאם ליכולות הצוות והאתגר הטכנולוגי העומד בפניהם.  סה״כ מתקיים 7-8 ימי סדנה במהלכם הצוותים עוברים הכשרה על:  **Customer Discoevery**  אנו ממשיכים לאתגר את הצוותים ליצור קשר עם לקוחות פוטנציאליים רלוונטיים וכן שותפים אסטרטגיים\ design partners.  חלק זה הוא חלק קריטי של התכנית. צוותי האימפקט יבצעו פעולות דומות שכן הם צריכים לבנות עסק בר קיימא.  **Minimal Viable Product**  חלק מתהליך גילוי הלקוחות הינו הגדרת המוצר הבסיסי ביותר העונה על צרכי הלקוח. לצוותי האימפקט תהיה האפשרות לקבל מענק של עד 10000 דולר עבור פיתוח מוצר כנ״ל או לצרכים מיזמיים מוקדמים אחרים כגון הוצאות משפטיות.  **Team Dynamics**  ״אם יזמות היא קרב, רוב הקורבנות הן מאש ידידותית״ (ווסרמן 2012). למעשה, ב״שנת ההקמה, רוב המיזמים נכשלים לא בגלל מוצר לא טוב או חוסר בלקוחות, אלא בגלל שצוות המייסדים נכשל״ (בלאנק 2013). לכן, אנו שמים דגש על הסכם המייסדים ודינמיקת העבודה הצוותית.  **Financial and Legal**  הצוותים עוברים הרצאות תוכן בסיסיות על הכנסות, מבנה הוצאות והמסמכים הבסיסיים הדרושים למיזם בתחילת דרכו. כמו כן, מקבלים הצוותים הכוונה על התנהלות משפטית תקינה. דגש נוסף יושם על אספקטים פיננסיים בתחום האימפקט.  **Pitching and Communication**  העברת המסר והאופן בו היא מתבצעת הינו אחד האתגרים החשובים ביותר בעומדים בפני כל יזם. בביזטק אנחנו עובדים עם המיזמים על בניית המצגת והסיפור הנכונים למיזם כמו גם על אופן הצגה מעצים ומשכנע.  במהלך תכנית הקיץ לכל צוות מוקצה מנטור אישי אשר מלווה את המיזם בתקופה זו. אנו נגייס מנוטרים רלוונטיים בתחום האימפקט לצוותי האימפקט.  אירוע הסיום של ביזטק – הדמו דיי – מאפשר למשקיעים מהאקו סיסטם הישראלי הצצה להבטחה הבאה בשוק. במהלך האירוע אנו מעניקים פרסים כספיים לצוותים המשתתפים על פי פאנל שיפוט מיוחד שאנו עורכים לפני הדמו דיי. לאחד מצוותי האימפקט יוענק פרס כספי של 10000 דולר לתחום זה.  לאורך התכנית נפרסם את הפעילות והקורה בה על מנת להעלות את המודעות למסלול חדש זה. קרן אדמונד דה רוטשילד תוזכר בכל הפרסומים הנ״ל.  לבסוף נשלח למשתתפים שאלונים בתחילת האיסקול, בסיומו, בתחילת תכנית הקיץ ובסיומה על מנת למדוד את הנלמד בתכנית וכדי לשפרה בשנה הבאה. | **תכנית פעולה ואבני דרך** |
| הטכניון מציעה הקמת מסלול אימפקט בתוך ביזטק על לתמוך בפעילות ראשונית בתחום יזמות האימפקט. כל שנה הטכניון, בשיתוף נציג קרן אדמונד דה רוטשילד, יבחר שני צוותי סטודנטים להשתתף במסלול האימפקט בביזטק. אם יתאפשר הדבר, ותלוי ברמת ההתעניינות, הטכניון וביזטק ישתדלו לערב יותר צוותים. | **היקף הפעילות** |
| הפעילות תתקיים בטכניון ובתל אביב. | **מקום הפעילות** |
| התכנית תתקיים מדצמבר 2019 ועד אוקטובר 2020.  מסלול האימפקט ישמש כפיילוט, ואם יצלח, משאבים כספיים נוספים יתבקשו מקרן אדמונד דה רוטשילד לתמיכה עתידית. | **תקופת הפעילות** |
| יזמות בר קיימא עם הישגי אימפקט מדידים אינה דבר מוכר בקרב קהילת הטכניון. קידומה מצריך ״חינוך שוק״. ייקח זמן, אך עם שיווק נכון בשלב הרישום, והצגת מיזמי האימפקט במהלך התכנית ולאחריה, אנו צופים לראות שינוי בקהל היעד והיענות גוברת בתחום האימפקט. | **קשיים צפויים ואופן התמודדות** |
| ביזטק עובדת עם רשת מנטורים ויזמים אשר כוללת פרופסורים ואנשי עסקים מובילים. בנוסף לכך, ביזטק תתאם עם גורמים רלוונטיים בתוך הטכניון כגון מהנדסים ללא גבולות, החממה החברתית ואגודת הסטודנטים בטכניון. | **שיתופי פעולה** |
| כח האדם הדרוש לפרוייקט:   * מנהל מרכז היזמות – 10% * מנהל פרוייקטים במרכז היזמות – 30% * מנטור ראשי של ביזטק – 20% * סטודנטים עובדי ביזטק – סטודנט אחד | **כח אדם בפרויקט** |
| מצורף בנפרד | **תקציב** |